**Tomáš Petřivý** (\* 29. december 1955, Bratislava – † pravdepodobne 5. máj 1986, tamtiež) bol slovenský básnik, prozaik a disident.

Životopis
---------

Študoval scenáristku na pražskej Filmovej a televíznej fakulte Akadémie múzických umení (FAMU) a bol jedným z prvých slovenských signatárov Charty 77, ktorú podpísal už v roku 1977. Za podpis Charty 77 a pre styky s disidentským hnutím bol roku 1978 vylúčený zo štúdia na FAMU a začala sa o neho zaujímať komunistická tajná služba ŠtB. Skôr ako prišiel o pas, sa mu podarilo dostať do Varšavy, kde nadviazal kontakty s poľskými aktivistami demokratickej opozície. Prvé stretnutie poľských a československých opozičných aktivistov sa uskutočnilo v júli 1978 v Krkonošiach.

V apríli 1979 musel nastúpiť na vojenskú službu, kde bol šikanovaný. Krutý nátlak nevydržal a pokúsil sa o samovraždu. Namiesto psychiatrického vyšetrenia bol postavený pred vojenský súd, ktorý ho v Prešove odsúdil za úmyselné vyhýbanie sa vojenskej služby na desať mesiacov. Po prepustení bol znovu postavený pred civilný súd a za údajnú potýčku na stretnutí československých a poľských disidentov s československými pohraničníkmi a colníkmi ešte v roku 1978. Okresným súdom v Ústí nad Orlicí bol odsúdený v roku 1980 na dva roky nepodmienečne. Prepustili ho 4. mája 1981 po odpykaní polovice trestu podmienečne na dva roky.

Spolu s Jánom Budajom a Vladimírom Archlebom založil Dočasnú spoločnosť intenzívneho prežívania (DSIP). Pracoval ako kurič a živil sa rôznymi príležitostnými prácami, pôsobil v bratislavskom undergrounde a udržiaval styky s disidentmi. Svoje básne, poviedky, úvahy o filme a recenzie publikoval v samizdatových časopisoch *Zebra*, *Kontakt*, *Fragment*, *Altamira*.

Zomrel za záhadných okolností a možnej účasti ŠtB v máji 1986, presný dátum nie je známy. Nájdený bol v jeho petržalskom byte dva týždne po smrti, ktorej príčinou bola oficiálne otrava barbiturátmi v kombinácii s alkoholom.

Próza *Hra o Judáša* (F. R. & G. 1993) a zbierka *Hra o všetko* (F. R. & G. 2005) sú literárnymi fragmentami z jeho pozostalosti, ktoré zostavil a vydal jeho priateľ Oleg Pastier.

Ocenenia
--------

* 2015: Cena Václava Bendu,
* 2017: Rad za zásluhy Poľskej republiky in memoriam.

Referencie
----------

1. 1 2 3 4 5 6 7   *Tomáš Petřivý* [online]. Bratislava: Literárne informačné centrum, 2019-03-11, [cit. 2023-02-02]. Dostupné online.
2. 1 2  PIŠKO, Michal. Charta 77 znela Slovákom cudzo. *SME* (Bratislava: Petit Press), 2009-10-22. Dostupné online [cit. 2023-02-02]. ISSN 1335-4418.
3. ↑  SITA. Tomáš Petřivý, slovenský signatár Charty 77, dostane od Poľska cenu. *Pravda* (Bratislava: OUR MEDIA SR), 2017-01-24. Dostupné online [cit. 2023-02-02]. ISSN 1336-197X.
4. 1 2   Slováci, ktorí podpísali Chartu 77. *SME* (Bratislava: Petit Press), 1997-02-06. Dostupné online [cit. 2023-02-02]. ISSN 1335-4418.
5. ↑  happening. In:  *Encyclopaedia Beliana* [online]. Bratislava: Slovenská akadémia vied, [cit. 2023-02-02]. Dostupné online.
6. ↑  BALOGH, Alexander. Obnovená strata verejného priestoru. *SME* (Bratislava: Petit Press), 2009-06-04. Dostupné online [cit. 2023-02-02]. ISSN 1335-4418.
7. ↑  Tomáš Petřivý \*1955 – †1986, in memoriam. In:  *Slavnostní předání Ceny Václava Bendy 2015* [online]. ustrcr.cz, 2015, [cit. 2023-02-02]. Dostupné online.

Ďalšia literatúra
-----------------

* PETŘIVÝ, Tomáš. In:  *Biografický lexikón Slovenska*. Zväzok VII. O – Q. Martin : Slovenská národná knižnica; Národný biografický ústav, 2020. 718 s. ISBN 978-80-8149-127-6. S. 415 – 416.

Externé odkazy
--------------

* Tomáš Petřivý – Literárne informačné centrum
* Tomáš Petřivý v dokumentárnom cykle *ŠtB: Prísne tajné* RTVS (2022)

Autoritné údaje: * abART: 39152
* ISNI: 0000 0000 7855 8777
* LCCN: no95032565
* NK ČR: xx0069295
* VIAF: 85751115
* WorldCat: lccn-no95032565